stanford-oval/wikipedia huggingface dataset:
Nieminen & Lahtinen Show

| Nieminen & Lahtinen Show |
| --- | --- |

Tyyli:  viihde
Kestoaika:  42 min
Pääosissa:   Niina Lahtinen  Riku Nieminen 
Alkuperämaa:  Suomi
Verkko:  Nelonen
Esitetty:  22. syyskuuta 2016 –  24. marraskuuta 2016
Jaksoja:  10
Tuotanto
Tuottaja(t):  Julia Jokinen
Vastaava(t) tuottaja(t):   Olli Haikka  Milla Bruneau  Suvi Oja-Heiniemi  Jukka Saharinen (Nelonen) 
Ohjaaja(t):  Riku Nieminen
Käsikirjoittaja(t):   Melli Maikkula (pääkäsikirjoittaja)  Anna Dahlman (pääkäsikirjoittaja)  Ida Grönlund  Niina Lahtinen  Riku Nieminen 
Leikkaaja(t):  Topi Okkonen
Kuvaaja(t):  Teppo Högman
Tuotantoyhtiö(t):  Yellow Film & TV
Aiheesta muualla
Virallinen sivusto
IMDb 
Elonet
Nieminen & Lahtinen Show on syys–marraskuussa 2016 Nelosella esitetty suomalainen viihdeohjelma, jonka pääosissa olivat Riku Nieminen ja Niina Lahtinen.
Ohjelmassa oli viikoittain vaihtuvat musiikki- ja komediavieraat. Ohjelmassa nähtiin myös muun muassa Niemisen ja Lahtisen esittämiä sketsejä sekä uusia versioita suomalaisista musiikkikappaleista.
Jaksot

| Jakso | Vieraat | Esityspäivä | Katsojaluvut |
| --- | --- | --- | --- |
| 1 | Pirjo Heikkilä Kasmir | 22. syyskuuta 2016 | 360 000  |
| 2 | Ali Jahangiri Robin | 29. syyskuuta 2016 | 215 000  |
| 3 | Krisse Salminen Michael Monroe | 6. lokakuuta 2016 | 199 000  |
| 4 | Heikki Silvennoinen Ellinoora | 13. lokakuuta 2016 | 204 000  |
| 5 | Jarkko Tamminen Jukka Poika | 20. lokakuuta 2016 | 198 000  |
| 6 | Janne Kataja Janna Hurmerinta | 27. lokakuuta 2016 | 212 000  |
| 7 | Jonna Tervomaa Ville Myllyrinne | 3. marraskuuta 2016 | 144 000  |
| 8 | Nopsajalka Jenni Kokander | 10. marraskuuta 2016 | 196 000  |
| 9 | Olli Lindholm Kalle Lamberg | 17. marraskuuta 2016 | 124 000  |
| 10 | Mariska Kiti Kokkonen | 24. marraskuuta 2016 | 135 000  |
Aiheesta muualla

Ohjelman kotisivut
Nieminen & Lahtinen Show Internet Movie Databasessa (englanniksi)
Nortura

| Nortura |
| --- | --- |

Yritysmuoto:  osuuskunta
Perustettu:  2006
Toimitusjohtaja:  Anne Marit Panengstuen
Kotipaikka:  Schweigaards gate 15 Oslo, Norja
Liikevaihto:  n. 23 000 000 000 NOK (2016)
Henkilöstö:  n. 5 000 (2016)
Kotisivu:  www.nortura.no
Infobox OKVirheellinen NIMI-arvo: 
Nortura SA on norjalainen elintarvikekonserni. Se on noin 18 000 tuottajan omistama osuuskunta. Nortura perustettiin vuonna 2006, kun lampaan-, sian- ja naudantuottajien Gilde ja siipikarjatuottajien Prior yhdistyivät.
Kuvia

Pääkonttori Oslossa
Tehdas Revetalissa
Tehdas Sogndalissa
Aiheesta muualla

Nortura.no (norjaksi) (englanniksi)
Oakland Athletics

| Oakland Athletics |
| --- | --- |

Perustettu:  1901
Kotiareena:  O.co Coliseum
Kapasiteetti:  35 067
Paikkakunta:  Oakland, Kalifornia, Yhdysvallat
Värit:                
Mestaruudet:  World Series: 1910, 1911, 1913, 1929, 1930, 1972, 1973, 1974, 1989,  American League: 1902, 1905, 1910, 1911, 1913, 1914, 1929, 1930, 1931, 1972, 1973, 1974, 1988, 1989, 1990
Nykyiset peliasut
Oakland Athletics on yhdysvaltalainen baseball-joukkue Oaklandista, Kaliforniasta. Joukkue pelaa Major League Baseballissa, American Leaguessa. Joukkue on aiemmin pelannut nimillä Philadelphia Athletics (1901–1954), Kansas City Athletics (1955–1967) ja Oakland A’s (1970–1980). Nykyinen nimi Oakland Athletics oli käytössä jo vuosina 1968–1969, kunnes se otettiin uudelleen käyttöön vuonna 1981. Joukkueen lempinimiä ovat ”The A’s”, ”The White Elephants” (suom. ”valkoiset norsut”) ja ”The Elephants” (suom. ”norsut”). Athleticsin tunnusvärit ovat vihreä, kulta ja valkoinen.
Athletics perustettiin Philadelphiassa vuonna 1901. Seuraavana vuonna se voitti American Leaguen mestaruuden. Joukkue voitti seuraavan American League -mestaruutensa vuonna 1905, jolloin se pääsi World Series -loppuotteluun New York Giantsia vastaan. Giants voitti sarjan mestaruuden otteluvoitoin 4–1. Vuonna 1910 joukkue voitti American Leaguen sekä World Series -loppuottelun Chicago Cubsia vastaan otteluvoitoin 4–1. Se uusi World Series -mestaruutensa seuraavana vuonna, jolloin loppuottelussa kaatui New York Giants voitoin 4–2. Athletics ja Giants kohtasivat World Series -loppuottelussa myös vuonna 1913, jolloin Athletics oli vahvempi otteluvoitoin 4–1. Athletics voitti American Leaguen ja selvisi World Series -loppuotteluun myös seuraavana vuonna, mutta ei voittanut otteluakaan Boston Bravesia vastaan.
Vuonna 1955 joukkue siirrettiin Kansas Cityyn, kunnes se siirrettiin vuonna 1968 nykyiseen paikkaansa Oaklandiin. World Seriesiin joukkue on selvinnyt kaiken kaikkiaan 14 kertaa ja voittanut näistä sarjoista yhdeksän.
Vuonna 2011 ilmestynyt elokuva Moneyball perustuu Athleticsin kauteen 2002.
Käännös suomeksi
Nieminen (Pieksämäki)

| Nieminen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°19′53″N, 26°46′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Kiviseen 
Järvinumero:  14.376.1.007
Mittaustietoja
Pinnankorkeus:  146,6 m  
Pituus:  780 m  
Leveys:  490 m  
Rantaviiva:  2,263 km  
Pinta-ala:  13,087 ha  
Saaria:  ei saaria 
 fiNieminen 
Nieminen  on Etelä-Savossa Pieksämäellä Itäkylän lähellä sijaitseva järvi.
Maantietoa

Järven pinta-ala on 13,1 hehtaaria, se on 800 metriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 2,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Vanajajärven valuma-alueeseen (14.376) se kuuluu. Järven vedenpinnan korkeus on 146,6 metriä mpy.
Noam Pikelny

Noam Pikelny (s. 27. helmikuuta 1981 Chicago, Illinois) on yhdysvaltalainen banjonsoittaja.
Pikelny soitti high school -aikanaan bluegrassyhtyeissä. Hän lähti opiskelemaan Illinoisin yliopistoon (Champaign–Urbana) ja muutti tämän jälkeen Boulderiin, Coloradoon. Hän soitti vuosina 2002–2004 coloradolaisessa Leftover Salmon -yhtyeessä. Vuonna 2004 julkaistiin hänen ensimmäinen sooloalbuminsa, In the Maze. Vuonna 2006 Pikelny muutti Nashvilleen, jossa aloitti soittamisen basisti-laulaja John Cowanin kanssa. Samana vuonna hän aloitti yhteistyön mandolinisti Chris Thilen kanssa Punch Brothers -yhtyeessä. Vuonna 2011 hän julkaisi toisen sooloalbuminsa (Beat the Devil & Carry a Rail), joka oli ehdolla parhaan bluegrassalbumin Grammy-palkinnon saajaksi vuonna 2013. Vuonna 2015 hän sai toisen ehdokkuuden julkaisustaan Noam Pikelny Plays Kenny Baker Plays Bill Monroe (2013). Vuonna 2017 ilmestyi levy Universal Favorite, jolla Pikelny ensimmäistä kertaa soitti vain itse.
Aiheesta muualla

Viralliset sivut (englanniksi)
Novorževin piiri

Novorževin piirin sijainti Pihkovan alueen kartalla.
Novorževin piiri (ven. Новорже́вский райо́н, Novorževski raion) on paikallinen itsehallintoalue Pihkovan alueella Venäjällä. Alueen keskiosassa sijaitsevan piirin pinta-ala on 1 683 neliökilometriä. Asukkaita on 10 500 henkeä (vuonna 2009).
Vuonna 1927 perustetun piirin hallinnollinen keskus on Novorževin kaupunki, jonka lisäksi siihen kuuluu 8 maalaiskuntaa.
Piirin kautta kulkee Pihkovan ja Velikije Lukin välinen maantie.
Pääelinkeino on maatalous, joka on keskittynyt maidon ja lihan tuotantoon sekä rehun, pellavan ja viljan viljelyyn.
Nähtävyyksiä ovat 1400-luvun maalinnoituksen jäänteet Vyborissa, 1700–1800-luvuilla rakennettu barokin, klassismin ja muinaisvenäläisen arkkitehtuurin sekoitusta edustava Pokrovan kirkko Barutassa, vuosina 1758–1763 rakennettu Kristuksen kirkastumisen kirkko Vehnossa (barokin ja klassismin sekatyyliä, 1700-luvun ikonostaasi), 1700-luvun puolivälin aateliskartano Ladinossa ym. Novorževin kotiseutumuseo esittelee maaseudun kauppiaiden ja aateliston elämää, sotavuosien tapahtumia ja paikallista käsityötaidetta.
Aiheesta muualla

Novorževin piiri Pihkovan alueen sivustolla (Arkistoitu – Internet Archive) (venäjäksi)
Novorževin kaupungille ja piirille omistettu sivusto (Arkistoitu – Internet Archive) (venäjäksi)
Bežanitsy • 
Dedovitši • 
Dno • 
Krasnogorodsk • 
Kunja • 
Loknja • 
Nevel • 
Novoržev • 
Novosokolnik • 
Opotška • 
Ostrov • 
Outova • 
Palkino • 
Petseri • 
Pihkova • 
Pihkova • 
Pljussa • 
Porhov • 
Puškinskije Gory • 
Pustoška • 
Pytalovo • 
Sebež • 
Strugi Krasnyje • 
Usvjaty • 
Velikije Luki • 
Velikije Luki
Nikolai Jazykov

| Nikolai Jazykov |
| --- | --- |
 Nikolai Jazykov
Henkilötiedot
Koko nimi:  Nikolai Mihailovitš Jazykov
Syntynyt: 1803 Simbirsk, Venäjä
Kuollut: 1846 (42–43 vuotta)
Kansalaisuus:  Venäjä
Ammatti:  runoilija
Kirjailija
Äidinkieli: venäjä
Tuotannon kieli: venäjä 
Aiheesta muualla
Löydä lisää kirjailijoitaKirjallisuuden teemasivulta
Nikolai Mihailovitš Jazykov (ven. Никола́й Миха́йлович Язы́ков; 16. maaliskuuta (J: 4. maaliskuuta) 1803 Simbirsk, Venäjän keisarikunta – 7. tammikuuta 1847 (J: 26. joulukuuta 1846) Moskova, Venäjän keisarikunta) oli venäläinen ns. kultakauden romanttinen runoilija.
Suku ja koulutus

Nikolai Mihailovitš oli syntyisin aatelisperheestä Simbirskistä. Hänen vanhempansa olivat maanomistaja, upseeri Mihail Petrovits Jazykov (1774-1836) ja Jekaterina Alexandrovna Jermolova (1777-1831). Hänen sisarensa Jekaterina oli filosofi ja runoilija Aleksei Homjakovin vaimo.
Nikolai lähetettiin opiskelemaan 12-vuotiaana vuori-insinöörijoukkoihin, joista hän valmistui palvelemaan insinöörijoukoissa. Matematiikka ei kiinnostanut häntä tarpeeksi, joten hän vaihtoi alan runouteen. Akateemikko ja kirjallisuuskriitikko Alexandr Fjodorovitš Voeikovin (1779-1839) neuvosta hän alkoi opiskella Tarton yliopistossa filosofisessa tiedekunnassa vuonna 1822 ja vietti riehakasta opiskelijaelämää seuraavat seitsemän vuotta suorittamatta yhtään kurssia.
Kirjallinen ura

Hänet muistetaan ylioppilaslauluistaan, jotka herättivät jo varhain huomiota elämännautintoa uhkuvina. Vasili Žukovski huomasi pian hänen anakreonttiset runonsa, joissa ylistettiin viiniä ja hauskanpitoa. Anton Delvig halusi julkaista hänen runojaan vuosikirjassaan Severnyje tsvety (ven. Северные цветы, Pohjoisen kukkia) ja maaseudulle karkotettu Aleksandr Puškin kutsui hänet vierailemaan maatilalleen Mihailovskojeen. Jazykovin säkeet olivat kielellisesti hiottuja ja rivien välissä pilkattiin keisarillista virkakoneistoa.
Vuonna 1829 Jazykov muutti velkaantuneena Tartosta Moskovaan valmistautuakseen yliopiston pääsykokeisiin, jonne hän ei kuitenkaan päässyt. Saadakseen aatelismiehelle välttämättömän virka-arvon hän astui palvelukseen maanmittaustoimiston virkailijana. Vuonna 1833 hän jätti virkauran alimman virkaluokan  kollegireistaattorina ja muutti Simbirskiin Jazykovin kylään, jossa hän asui useita vuosia "nauttien", kuten hän itse sanoi, "runollisesta laiskuudesta".
Jazykovin kylässä oleskellessaan hän läheni slavofiilejä tulevan lankonsa Aleksei Homjakovin ja veljenpoikansa, historioitsija Dmitri Aleksandrovitš Valuevin kautta. Vuonna 1831 hän alkoi yhdessä folkloristi Pjotr Kirejevskin kanssa kerätä venäläistä kansanrunoutta sekä kiinnostui homeopatiasta ja käänsi saksalaisia esseitä aiheesta. Vuonna 1834 hänestä tuli Venäläisen kirjallisuuden ystävien seuran täysjäsen. Syksyllä 1836 jo kymmenen vuotta oireillut selkäydinsairaus paheni, joten hän ei pian kyennyt enää kävelemään suorana. Lääkäri kehotti häntä vuonna 1838 matkustamaan ulkomaille kylpylähoitoihin ja Kirejevski oli hänen seuralaisenaan Marienbadiin, Hanauhun, Bad Kreuznachiin ja Bad Gasteiniin. Hanaussa Jazykov ystävystyi Nikolai Gogolin kanssa, joka vei hänet Venetsiaan ja Roomaan.
Jazykovin terveys alkoi horjua 1830-luvulla ja hänestä tuli uskonnollinen. Hän kiinnostui Nikolai Gogolin tavoin mystiikasta ja slavofiilisyydestä. Kirjailijoista tuli ystäviä ja he kiertelivät yhdessä Euroopassa mm. Italiassa vuonna 1842. Hän palasi Venäjälle vuonna 1843 erittäin huonokuntoisena eikä sen jälkeen enää pystynyt poistumaan kotoaan.
Slavofiilien piiriin läheisesti liittyneenä hän julkaisi vuonna 1844 zapadnikkeja vastaan tähdätyn häväistysrunon, jolla hän leimasi heidät isänmaan vihollisiksi. Hän leimaantui länsimielisen älymystön (Nikolai Nekrasov, Vissarion Belinski, Aleksandr Herzen) silmissä taantumukselliseksi ja hänen suosionsa romahti seuraavina vuosikymmeninä.
Jazykov oli taitava runoilija, mutta hänen oikullinen intohimoisuutensa esti hänen runolahjojansa pääsemästä oikeuksiinsa. Hänen kootut runonsa ilmestyivät vuonna 1833.
Aiheesta muualla

Kuvia tai muita tiedostoja aiheesta Nikolai Jazykov Wikimedia Commonsissa
.
Novoselitsy

| Novoselitsy Новоселицы |
| --- | --- |
 2000-luvun alussa rakennettu arkkienkeli Mikaelin kirkko Novoselitsyssa.
 Novoselitsy
 Koordinaatit: 58°31′29″N, 31°41′51″E 
Valtio:  Venäjä
Subjekti:  Novgorodin alue
Piiri:  Novgorodin piiri
Hallinto:  
 – Asutustyyppi:  maalaiskunta
Pinta-ala:  
 – Kokonaispinta-ala:  522,3 km²
Väkiluku (2009):  3 900
 
 admnovosel.ru 
Infobox OKVirheellinen NIMI-arvo: 
Novoselitsy (ven. Новосе́лицы) on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Mstajoen rannalla 30 kilometriä Novgorodista itään. Kylässä on 1 800 ja kunnassa 3 900 asukasta (vuonna 2009).
Novoselitsyn kunnan pinta-ala on 522,3 neliökilometriä. Se rajoittuu pohjoisessa ja idässä Malaja Višeran piiriin, etelässä Novgorodin piirin Bronnitsan ja lännessä Savinon kuntiin sekä luoteessa Tšudovon piiriin. Pinta-alasta 86,8 % on metsää ja 8,8 % maatalousmaata. Kunnan etelärajalla virtaa Msta ja koillisesta lounaaseen Višerajoki.
Keskuskylän lisäksi kuntaan kuuluvat Aleksandrovskojen, Baranihan, Božonkan, Lahnovon, Ljudbitovon, Markovon, Mytnon, Pjatnitsan, Plaškonon, Posadin, Radotšan, Rušinovon, Ryševon, Sopkin, Sosnovkan ja Žabitsyn kylät. Puolentoista tuhannen asukkaan Božonka liitettiin Novoselitsyn kuntaan vuonna 2010.
Kunnan läpi kulkee Moskovan ja Pietarin välinen M10-valtatie. Novoselitsyssa toimii varuskunta ja Božonkassa Novgorodin suurkanala. Lisäksi on kolme puunhankintayritystä, leipätehdas ja yksityinen maatila. Lähes puolet työvoimasta työskentelee kunnan ulkopuolella.
Novoselitsyssa on lastentarha, keskikoulu, lasten taidekoulu, kirjasto ja poliklinikka. Božonkan palveluihin kuuluvat lastentarha, keskikoulu, kulttuuritalo, kirjasto ja poliklinikka. Nähtävyyksiä ovat muinaiset hautapaikat, Štšegletsin kulttikivi, 1800-luvulta peräisin oleva Novoselitsyn sotilasasutuksen rakennuskokonaisuus sekä toisen maailmansodan muistomerkit.
Aiheesta muualla

Novoselitsyn kunnan sivusto (Arkistoitu – Internet Archive) (venäjäksi)
Nordre Isfjordenin kansallispuisto

| --- | --- |
Sijainti:  Huippuvuoret Norja
Lähin kaupunki:  Longyearbyen
Pinta-ala:  2 050 km2 (maa) 904 km2 (meri)
| --- | --- |
Tyyppi:  Kansallispuisto 
Perustettu:  2003
muokkaa - muokkaa wikitekstiä - muokkaa Wikidataa
Nordre Isfjordenin kansallispuisto on luonnonsuojelualue Huippuvuorten pohjoisosassa. Siihen kuuluu suurin osa Isfjordenin vuonon pohjoisrannasta. Puisto on perustettu vuonna 2003. Sen maa-alueiden pinta-ala on 2 050 km2 ja merialueiden 904 km2.
Puiston alueella on kulttuuriperintöä eri elinkeinojen harjoittamisesta Huippuvuorten historian kaikilta kausilta. Siellä on entinen hiilikaivos ja kalkkilouhos, valaanrasvan keittämiseen käytettyjä rakenteita ja jälkiä ansapyynnistä.
Puistoon kuuluu useita laajoja hiekkarantoja. Lukuisat myrskylinnut pesivät Ekmanfjordenin ja Dicksonfjordenin vuorenrinteillä. Kosteikkoalueilla on jopa metrien paksuinen turvekerros, mikä on harvinaista Huippuvuorilla. Siellä kasvaa momenlaisia suokasveja, kuten äärimmäisen harvinainen wilanderinleinikki.
Oak Ridge

| Oak Ridge |
| --- | --- |

Valtio:  Yhdysvallat
Osavaltio:  Tennessee
Piirikunta:  Anderson ja Roane
Pinta-ala:  
 – Kokonaispinta-ala:  232,9 km²
 – Josta vettä:  12,2 km² 
Korkeus:  259
Väkiluku (2010):  29 330
 – Väestötiheys:  132,8 as./km²
 
 www.oakridgetn.gov 
Infobox OKVirheellinen NIMI-arvo: 
Oak Ridge on noin 30 000 asukkaan kaupunki Tennesseen osavaltiossa Yhdysvalloissa. Kaupunki, joka sijaitsee Knoxvillen lähettyvillä ja Clinch-joen varrella, tunnetaan ydinfysiikan tutkimuksesta ja on ensimmäisen plutoniumia tuottaneen ydinreaktorin sijaintipaikka. Fysiikan tutkimus on keskittynyt Oak Ridge National Laboratoryyn. Atomikaupunkina tunnettua paikkaa ovat varjelleet tiukat turvallisuuteen liittyvät suojatoimet.
Aiheesta muualla

Kuvia tai muita tiedostoja aiheesta Oak Ridge Wikimedia Commonsissa
http://www.theatlantic.com/photo/2012/06/the-secret-city/100326/
http://www.atomicheritage.org/location/oak-ridge-tn
Nukkahanhikki

| Nukkahanhikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Sormihanhikit Potentilla
Laji::  villosa
Kaksiosainen nimi
 Potentilla villosa  Pall. ex Pursh 
Katso myös
   Nukkahanhikki Wikispeciesissä   Nukkahanhikki Commonsissa 
Infobox OKNimi-testi OK: 
Nukkahanhikki (Potentilla villosa) on ruusukasvien heimoon ja sormihanhikkien sukuun kuuluva kukkakasvilaji. Kasvi on kotoisin Pohjois-Amerikan luoteisosista, jossa sen levinneisyys ulottuu Alaskasta Albertan kautta Oregoniin; yksittäisiä havaintoja on myös Itä-Aasiasta.
Ulkonäkö ja koko

Nukkahanhikki on monivuotinen, maavarrellinen ruohokasvi. Sillä on useita karvaisia tai nukkaisia, 20–30 senttimetrin korkuisia varsia, jotka kasvavat vanhojen, kuolleiden lehtien alle hautautuneesta paksusta pohjasta. Paksut, nahkeat pohjuslehdet ovat jakautuneet kolmeen lehtisuonelliseen, hammaslaitaiseen lehdykkään, joiden alapinta on nukkainen tai silkkikarvainen. Korkeammalla varressa voi olla muutamia lähes samankokoisia lehtiä.
Nukkahanhikki kukkii heinäkuusta syyskuuhun; kukinnossa on yhdestä viiteen kukkaa. Verhiö on viisilohkoinen; kukkapohjuksessa on viisi suojuslehdykkää. Kulhomaisessa teriössä on viisi keltaista, lovikärkistä terälehteä, joista jokaisen pituus on korkeintaan 1,2 senttimetriä. Jokaisessa terälehdessä on oranssi tyvilaikku. Kukan keskuksessa on tavallisesti 20 hedettä. Nukkahanhikin hedelmä on lukuisista pienistä pähkylöistä koostuva kertohedelmä.
Elinympäristö

Nukkahanhikki on tyypillinen merenrantakasvi. Sitä esiintyy rannikkojyrkänteillä ja rannoilla, mutta myös niityillä, tundralla ja vuoristolouhikoissa.
Käännös suomeksi
Olavi Valtonen

Jouna Olavi Valtonen (28. elokuuta 1907 Masku – 8. tammikuuta 1965 Helsinki) oli suomalainen kenraalimajuri. Hän oli pääesikunnan huolto-osaston osastopäällikkö 1960–1964 ja huoltopäällikkö 1964–1965.
Valtonen suoritti Kadettikoulun vuonna 1930 ja aloitti vuonna 1939 Sotakorkeakoulussa opinnot, jotka kuitenkin katkesivat Talvisotaan. Talvisodan aikana hän oli komppanianpäällikkönä Erillinen pataljoona 6:ssa ja pataljoonankomentajana Jalkaväkirykmentti 23:ssa. Jatkosodan aikana hän oli toimistoesiupseerina ja -päällikkönä päämajan operatiivisen osaston maavoimatoimistossa ja hankki esikuntaupseerin koulutuksen Saksan sota-akatemiassa vuonna 1943.
Valtonen suoritti myös ylemmän oikeustutkinnon Helsingin yliopistossa vuonna 1950 ja sai varatuomarin arvon 1963. Hän oli Etelä-Uudenmaan sotilaspiirin päällikkönä 1956–1957, puolustusvoimien huoltopäällikön apulaisena 1957–1960, pääesikunnan huolto-osaston päällikkönä 1960–1964 ja puolustusvoimien huoltopäällikkönä 1964–1965. Hänet ylennettiin kenraalimajuriksi 1964.
Olavi Varis

Lauri Olavi Varis  (s. 23. toukokuuta 1937) on suomalainen keihäänheittäjä, joka sai pronssia Kalevan kisoissa 1963. Hän edusti Pihtiputaan Tuiskua. Hänen ennätyksensä on 79,01 vuodelta 1964.
Nieminen (Kangasniemi)

| Nieminen |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°04′03″N, 26°41′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Niemisenjoki Tamaranjokeen 
Järvinumero:  14.927.1.006
Mittaustietoja
Pinnankorkeus:  118,5 m  
Pituus:  1,2 km  
Leveys:  580 m  
Rantaviiva:  5,141 km  
Pinta-ala:  25,043 ha  
Saaria:  3 
 fiNieminen 
Nieminen  on Etelä-Savossa Kangasniemellä  Haarajoen lähellä sijaitseva järvi.
Maantietoa

Järvi on 1,2 kilometriä pitkä, 580 metriä leveä, ja sen pinta-ala on 25 hehtaaria. Järvellä on kartan mukaan kolme saarta. Järvi on luodattu ja siitä on julkaistu syvyyskartat. Sen rantaviivan pituus on 5,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Malloksen valuma-alueeseen (14.927) se kuuluu. Järven vedenpinnan korkeus on 118,5 metriä mpy.
Nykyaikainen viisiottelu kesäolympialaisissa 2004

Miesten kilpailun loppusuoraa. Numerolla 20 juoksee Yhdysvaltain edustaja Chad Senior.
Ateenan kesäolympialaisissa 2004 kilpailtiin kahdessa nykyaikaisen viisiottelun lajissa: miesten ja naisten henkilökohtaisessa kilpailussa. Suorituspaikkana oli Goudi Olympic Complex. Miesten kilpailu käytiin 26. elokuuta ja naisten 27. elokuuta. Molempiin lajeihin osallistui 32 urheilijaa.
Mitalistit > Miehet

| Sijoitus | Nimi | Kansallisuus | Ammunta | Miekkailu | Uinti | Ratsastus | Juoksu | Yhteensä | Aika Aikaero |
| --- | --- | --- | --- | --- | --- | --- | --- | --- | --- |
| 1. | Andrei Moisejev |  | 1036 | 1000 | 1376 | 1032 | 1036 | 5480 |  |
| 2. | Andrejus Zadneprovskis |  | 1000 | 916 | 1308 | 1088 | 1116 | 5428 | + 00:13 |
| 3. | Libor Capalini |  | 1084 | 776 | 1336 | 1116 | 1080 | 5392 | + 00:22 |
Mitalistit > Naiset

| Sijoitus | Nimi | Kansallisuus | Ammunta | Miekkailu | Uinti | Ratsastus | Juoksu | Yhteensä | Aika Aikaero |
| --- | --- | --- | --- | --- | --- | --- | --- | --- | --- |
| 1. | Zsuzsanna Vörös |  | 1120 | 916 | 1296 | 1124 | 992 | 5448 |  |
| 2. | Jeļena Rubļevska |  | 988 | 1028 | 1160 | 1116 | 1088 | 5380 | + 00:17 |
| 3. | Georgina Harland |  | 808 | 832 | 1308 | 1144 | 1252 | 5344 | + 00:26 |
Oliiviselkäkutoja

| Oliiviselkäkutoja |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  olivaceiceps
Kaksiosainen nimi
 Ploceus olivaceiceps  Reichenow, 1899 
Katso myös
   Oliiviselkäkutoja Wikispeciesissä   Oliiviselkäkutoja Commonsissa 
Infobox OKNimi-testi OKIUCN-testi OK: 
Oliiviselkäkutoja (Ploceus olivaceiceps) on kutojalintu, jota tavataan pirstaloituneilla alueilla Brachystegia-pensaikon joukossa Malawissa, Tansaniassa, Mosambikissa ja Sambiassa. Se syö hyönteisiä. Oliiviselkäkutoja rakentaa pesänsä Usnea-suvun jäkälästä, jota kasvaa pensaiden oksilla.
NHL:n varaustilaisuus 2023

Tilaisuuden tunnus.
NHL:n varaustilaisuus 2023 järjestettiin 28.–29. kesäkuuta 2023 Bridgestone Arenalla Nashvillessä.
Useimmat asiantuntijat ja tiedotusvälineet odottivat kanadalaisen keskushyökkääjä Connor Bedardin olevan ykkösvaraus. Chicago Blackhawksilla oli varaustilaisuuden ensimmäinen vuoro ja seura varasi Connor Bedardin.
Varauskelpoisuus

Tilaisuudessa voidaan varata pelaajia, jotka ovat syntyneet 1. tammikuuta 2003 – 15. syyskuuta 2005. Lisäksi varaamattomat pelaajat, jotka ovat muualta kuin Pohjois-Amerikasta ja syntyneet vuonna 2002 ovat kelvollisia varaustilaisuuteen.
Pelaajat, jotka varattiin vuoden 2021 tilaisuudessa, mutta jotka eivät solmineet NHL-sopimusta ja ovat syntyneet 30. kesäkuuta 2003 jälkeen, voivat asettua varattavaksi uudelleen.